Elliina Peltoniemi

Elliina Peltoniemi (s. 1978) on tamperelainen kuvataiteilija, joka on tehnyt myös videotaidetta ja ollut mukana kansanmusiikkia esittävässä Kuolema-Duo-yhtyeessä.

Peltoniemi on valmistunut Turun Taideakatemiasta 2011. Lisäksi hän on opiskellut Lapin yliopistossa ja Limingan taidekoulussa. Hänen taidettaan on ollut esillä muun muassa Turun Taidemuseon Studiossa ja MUU-yhdistyksengalleriassa Kaapelilla ja Taiteilijaseura NYTE:n Galleria 3H+K:ssa.

Peltoniemi oli vuonna 2019 mukana hankkeessa jossa tehtiin taidetta sähkökaappeihin Tampereen katujen varsille. Mukana olivat muun muassa SirkusRakkausPumPum ry, Tampereen Sähkölaitos, Tampereen taidemuseo ja Tampereen kaupunki.

Lähteet

Aiheesta muualla 
 
 
 

Suomalaiset taidemaalarit
Vuonna 1978 syntyneet
Elävät henkilöt